नैना जायसवाल (जन्म २००० मार्च २२) भारतक टेबुल टेनिस खेलाड़ी छी, जे भारतक प्रतिनिधत्व करि राष्ट्रिय आ अन्तर्राष्ट्रिय दुनू स्तर पर टेबल टेनिस प्रतियोगितसभमे भाग लैत अछि आ एखन धरि बहुत प्रतियोगिताक खिताब जितने अछि।
 नैनाक जन्म सन् २००० मार्च २२ कें भारतक हैदराबादमे अश्वनी कुमार जायसवाल आ भाग्यलक्ष्मी जायसवालक घरमे भेल छल। नैना १३ सालक उमरमे हैदराबादक सेन्ट मेरी कौलेज सँ स्नातकक पढ़ाई पूरा केनए छल। १५ सालक उमरमे ओ अपन पोस्ट ग्रेजुएशन सेहो पूरा करि लेनए छल। [१][२] एखन नैना १७ सालक उमरमे अपन पिएचडी कऽ पढ़ाई करि रहल अछि।
 नैना भारतक पहिल महिला टेबुल टेनिस खेलाड़ी छी जे सन् २०११ मे आइटिटिएफ विश्व होप्स टिमक लेल चुनल गेल छल। सन् २०११ मे विश्व अन्डर-१२ टेबल टेनिस प्रतियोगिता जे अस्ट्रियामे भेल छल ओहिमे नैना छठम् स्थान प्राप्त केनए छल। सन् २०११ मे सम्पन्न भेल इन्डियन ओपन टेबल टेनिस प्रतियोगितामे ओ अपन टिमक सङ्ग स्वर्ण पदक जीतऽमे सफल भेल छल। तहिना इन्डियन ओपन २०११ टेबल टेनिस प्रतियोगिताकें एकल विधामे ओ कास्य पदक जीतऽमे सफल भेल छल। 